|  |
| --- |
|  |

**LIETUVOS AUTOMOBILIŲ KELIŲ DIREKCIJA**

**PRIE SUSISIEKIMO MINISTERIJOS**

|  |  |  |  |  |  |
| --- | --- | --- | --- | --- | --- |
| Jurbarko rajono savivaldybės administracijai |  |  |       | Nr.  | (14.3E) 2E- |
| Į  |       | Nr.  |       |
|  |

**DĖL TURTO PERDAVIMO**

Lietuvos automobilių kelių direkcija prie Susisiekimo ministerijos (toliau – Kelių direkcija) patikėjimo teise valdo trumpalaikį materialųjį turtą – nesurištąjį mineralinių medžiagų mišinį (inventorinis Nr. 377808, kiekis – 501,57 m3 (877,75 t), vieneto (t) įsigijimo vertė – 4,00 Eur, bendra turto įsigijimo vertė – 3 510,99 Eur (trys tūkstančiai penki šimtai dešimt eurų, 99 ct).

Vadovaujantis Lietuvos Respublikos valstybės ir savivaldybių turto valdymo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, siūlome šį trumpalaikį materialųjį turtą – nesurištąjį mineralinių medžiagų mišinį – perimti Jurbarko rajono savivaldybės (toliau – Savivaldybė) nuosavybėn savarankiškosioms Savivaldybės funkcijoms įgyvendinti.

Pažymime, kad šis valstybės turtas Savivaldybės nuosavybėn galės būti perduotas tik Lietuvos Respublikos Vyriausybei priėmus nutarimą. Tam, kad būtų parengtas Lietuvos Respublikos Vyriausybės nutarimo projektas, Savivaldybės taryba turėtų priimti sprendimą, kuriame, vadovaujantis Valstybės turto perdavimo valdyti, naudoti ir disponuoti juo patikėjimo teise tvarkos aprašu, patvirtintu Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, būtų nurodytas norimas perimti turtas su nurodytomis *konkrečiomis savarankiškosiomis savivaldybės funkcijomis*, kurioms atlikti bus naudojamas perimtas turtas.

Apie priimtą sprendimą prašome informuoti Kelių direkciją.

|  |  |  |
| --- | --- | --- |
| Administravimo departamento direktorius |  | Remigijus Lipkevičius |

M. Svetikas, tel. (8 5)  232 9695, el. p. mindaugas.svetikas@lakd.lt